VENDIM
Nr. 282, datë 17.4.2026

[bookmark: _Hlk226552079]PËR DEKLARIMIN “PASURI KULTURORE E PALUAJTSHME”
TË PARKUT ARKEOLOGJIK BYLIS DHE KLOS, DHE MIRATIMIN E ZONIFIKIMIT E TË PLANIT PËR RUAJTJEN, MBROJTJEN
DHE ADMINISTRIMIN E TIJ

Në mbështetje të pikës 5, të nenit 100, të Kushtetutës, dhe të shkronjave “a” e “ç”, të pikës 3, të nenit 9, të ligjit nr. 27/2018, “Për trashëgiminë kulturore dhe muzetë”, të ndryshuar, me propozimin e ministrit të Turizmit, Kulturës dhe Sportit, Këshilli i Ministrave

VENDOSI:

1. Deklarimin “Pasuri kulturore e paluajtshme” të Parkut Arkeologjik Bylis dhe Klos, dhe miratimin e zonifikimit e të planit për ruajtjen, mbrojtjen dhe administrimin e tij.
2. Miratimin e zonifikimit, sipas koordinatave dhe hartës së zonifikimit në Kornizën Referuese Gjeodezike Shqiptare (KRGJSH), që i bashkëlidhen këtij vendimi.
3. Miratimin e planit për ruajtjen, mbrojtjen dhe administrimin e tyre, sipas tekstit që i bashkëlidhet këtij vendimi.
4. Ngarkohet Agjencia Shtetërore e Kadastrës për regjistrimin e këtij vendimi, në përputhje me ligjin nr. 111/2018, “Për kadastrën” dhe aktet nënligjore në fuqi.
5. Ngarkohet Autoriteti Shtetëror për Informacionin Gjeohapësinor të publikojë hartën e Parkut Arkeologjik Bylis dhe Klos në Gjeoportalin Kombëtar.
6. Në vendimin nr. 396, datë 31.3.2005, të Këshillit të Ministrave, “Për miratimin e kufijve dhe të rregullores së administrimit të parqeve arkeologjike të Shkodrës, Lezhës, Apolonisë, Bylisit, Amantias, Orikumit, Antigonesë, Finiqit dhe Butrintit”, bëhen këto ndryshime:
a) Kudo në vendim dhe në rregullore, fjala “Bylis” hiqet;
b) Harta e Parkut Arkeologjik “Bylis”, bashkëlidhur vendimit, shfuqizohet. 
7. Ngarkohen Ministria e Turizmit, Kulturës dhe Sportit, Agjencia Shtetërore e Kadastrës, Autoriteti Shtetëror për Informacionin Gjeohapësinor, Njësia e Administrimit të Parkut Arkeologjik Bylis dhe Klos, Bashkia Mallakastër dhe institucionet e organet e tjera të trashëgimisë kulturore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Albana Koçiu

PLANI PËR RUAJTJEN, MBROJTJEN DHE ADMINISTRIMIN E PARKUT ARKEOLOGJIK BYLIS DHE KLOS

KREU I
DISPOZITA TË PËRGJITHSHME

1. Ky plan përcakton rregullat, procedurat, autoritetet shtetërore përgjegjëse për ruajtjen, mbrojtjen dhe administrimin e Parkut Arkeologjik Bylis dhe Klos, mbështetur në legjislacionin në fuqi për trashëgiminë kulturore.
2. Objektivat kryesorë të këtij plani janë:
a) ruajtja dhe mbrojtja e vlerave të trashëgimisë kulturore, arkeologjike e të peizazhit të Parkut Arkeologjik Bylis dhe Klos; 
b) administrimi i Parkut Arkeologjik Bylis dhe Klos;
c) mënyrat e bashkëpunimit të institucioneve, të ngarkuara për ruajtjen, mbrojtjen, miradministrimin e vlerave të trashëgimisë kulturore të Parkut Arkeologjik Bylis dhe Klos me njësitë e vetëqeverisjes vendore.
3. Hapësira territoriale në mbrojtje përfshin:
a) qytetin antik të Bylisit, i cili, për nga vlerat kulturore dhe historike që mbart, përbën një nga qendrat më të mëdha ilire dhe një nga sitet arkeologjike më të rëndësishme në Shqipëri. Qyteti ndodhet në territorin e fshatit Hekal, Njësia Administrative Hekal, Bashkia Mallakastër;
b) qytetin antik të Nikajës (Klos), i cili, për nga rëndësia historike, konsiderohet qyteti i dytë më i rëndësishëm brenda Koinonit të Bylinëve. Qyteti ndodhet në territorin e fshatit Klos, Bashkia Mallakastër.

KREU II
RUAJTJA DHE MBROJTJA E PASURISË KULTURORE

SEKSIONI 1
NDËRHYRJET E LEJUARA NË PARKUN ARKEOLOGJIK BYLIS DHE KLOS

 Në Parkun Arkeologjik Bylis dhe Klos lejohen vetëm këto veprimtari:
1. Mirëmbajtja, konservimi dhe restaurimi i strukturave arkeologjike në Park, të cilat kryhen sipas procedurës, si më poshtë vijon:
a) Projektet për mirëmbajtjen, konservimin, restaurimin e strukturave arkeologjike në Parkun Arkeologjik Bylis dhe Klos hartohen nga Instituti Kombëtar i Trashëgimisë Kulturore (IKTK), në bashkëpunim me NJAKPA-në, ose/dhe nga persona fizikë apo juridikë të licencuar “për projektim të veprimtarive ndërhyrëse në pasuritë kulturore materiale” dhe miratohen në KKTKM. 
b) Zbatimi i punimeve të mirëmbajtjes e të konservimit kryhet nga NJAKPA-ja ose/dhe subjekte të licencuara për zbatim të veprimtarive ndërhyrëse në pasuritë kulturore materiale.
c) Mbikëqyrja e punimeve dhe kolaudimi kryhen nga institucionet shtetërore të specializuara ose subjekte të licencuara sipas legjislacionit në fuqi për trashëgiminë kulturore.
2. Rikonstruksioni i rrugëve ekzistuese dhe i rrjeteve inxhinierike në Park kryhet mbi bazën e projekteve të shqyrtuara dhe të miratuara nga KKTKM-ja.
Projektet për rikonstruksionin e rrugëve ekzistuese dhe për të gjitha punimet në rrjetin inxhinierik brenda Parkut hartohen nga persona fizikë ose juridikë të licencuar, sipas legjislacionit në fuqi për planifikimin dhe zhvillimin e territorit, duke mos cenuar pasuritë kulturore të nëntokës. 
Zbatimi i punimeve, mbikëqyrja dhe kolaudimi kryhen, në përputhje me ligjin për planifikimin dhe zhvillimin e territorit.
3. Rikonstruksioni, rindërtimi ose ritrajtimi i godinave ekzistuese, si më poshtë vijon: 
a) Projektet për rikonstruksionin, rindërtimin dhe ritrajtimin e godinave ekzistuese brenda Parkut hartohen dhe realizohen, duke respektuar kushtin e mosndryshimit të gjurmës, volumi i përgjithshëm i të cilave nuk cenon pasuritë kulturore të nëntokës;
b) Mbikëqyrja e punimeve realizohet nga specialistët e Parkut Arkeologjik Bylis dhe Klos, sipas legjislacionit në fuqi për trashëgiminë kulturore.
4. Vendosja e konstruksioneve të lehta dhe të përkohshme (me strukturë druri, xhami, plastike ose metali), për nevoja funksionale të parkut, si: informimi publik, shërbimet ndihmëse etj., si më poshtë vijon:
a) Projektet hartohen nga Parku Arkeologjik Bylis dhe Klos, IKTK-ja, DRTK-ja dhe/ose nga persona fizikë apo juridikë, të licencuar për projektim të veprimtarive ndërhyrëse në pasuritë kulturore materiale dhe miratohen nga KKTKM-ja, duke respektuar këto kushte:
i. lartësi maksimale 1 kat;
ii. të jenë të çmontueshme;
iii. nuk duhet të dëmtojnë nëntokën, peizazhin dhe duhet të respektojnë kërkesat e sigurisë dhe aksesueshmërisë;
b) Zbatimi i punimeve kryhet nga subjekte të licencuara për zbatim të veprimtarive ndërhyrëse në pasuritë kulturore materiale;
c) Mbikëqyrja e punimeve dhe kolaudimi kryhen sipas legjislacionit në fuqi për trashëgiminë kulturore.
5. Kryerja e testimeve arkeologjike, që nuk cenojnë shtresat arkeologjike, të tilla si: sondazhe, hulumtime parandaluese ose të shpëtimit, sipas vendimeve të KKTKM-së, në funksion të ndërhyrjeve të parashikuara në pikat 2 dhe 3 të këtij seksioni: 
a) Fillimi i punimeve bëhet pas lidhjes së aktmarrëveshjes ndërmjet IKTK-së, zhvilluesit dhe subjektit të licencuar për veprimtari arkeologjike;
b) Zbatimi i punimeve, monitorimi dhe mbikëqyrja arkeologjike kryhen nga institucionet shtetërore të specializuara dhe/ose subjektet e licencuara për veprimtari arkeologjike.
6. Zbatimi i projekteve kërkimore-shkencore kryhet mbi bazën e projekteve të shqyrtuara dhe të miratuara nga KKTKM-ja, pasi ato janë miratuar fillimisht nga organet teknike, këshillat shkencorë, bordet ose departamentet përgjegjëse të institucioneve të specializuara që kryejnë kërkime arkeologjike, si dhe dhënies së opinionit të NJAKPA-së, lidhur me periudhën e kryerjes së kësaj veprimtarie.
7. Projektet kërkimore-shkencore realizohen nga institucionet shtetërore të specializuara dhe/ose subjektet e licencuara për veprimtari arkeologjike, të cilat janë përgjegjëse për:
a) marrjen e lejeve përkatëse në përputhje me ligjin nr. 27/2018, “Për trashëgiminë kulturore dhe muzetë”, të ndryshuar, dhe vendimin nr. 220, datë 7.4.2021, të Këshillit të Ministrave, “Për përcaktimin e procedurave për hulumtimet arkeologjike, të kushteve të posaçme të lëshimit të lejes, dokumenteve shoqëruese, si dhe procedurave për shqyrtimin ose anulimin e lejes për kryerjen e hulumtimeve arkeologjike”;
b) kryerjen e hulumtimeve arkeologjike, në përputhje me vendimin e KKTKM-së, sipas llojit të lejes së dhënë;
c) zbatimin e të gjitha masave të sigurisë për ruajtjen e mbrojtjen e pasurisë kulturore, personave dhe mjedisit.

SEKSIONI 2
MONITORIMI I NJAKPA-së

1. NJAKPA-ja ndjek në mënyrë të vazhdueshme procesin e të gjitha ndërhyrjeve, nga faza e hartimit dhe e miratimit të projektit deri në zbatimin, mbikëqyrjen dhe kolaudimin e punimeve.
2. NJAKPA-ja ndjek procedurat për marrjen e të gjitha lejeve dhe miratimeve të nevojshme për ndërhyrjet ruajtëse e mbrojtëse, përfshirë ato që lidhen me ndikimin në mjedis dhe natyrë.
3. Për të gjitha ndërhyrjet në parkun arkeologjik gjatë fazës së zbatimit realizohet monitorim arkeologjik dhe mbikëqyrje arkeologjike nga Parku Arkeologjik Bylis dhe Klos dhe/ose institucionet shtetërore të specializuara.
4. Ndërhyrjet në Parkun Arkeologjik Bylis dhe Klos kryhen, në përputhje me ligjin nr. 27/2018, “Për trashëgiminë kulturore dhe muzetë”, të ndryshuar, dhe me vendimin nr. 220, datë 7.4.2021, të Këshillit të Ministrave, “Për përcaktimin e procedurave për hulumtimet arkeologjike, të kushteve të posaçme të lëshimit të lejes, dokumenteve shoqëruese, si dhe procedurave për shqyrtimin ose anulimin e lejes për kryerjen e hulumtimeve arkeologjike”.
5. Aplikimi për lejet për ndërhyrjet kryhet nëpërmjet portalit unik qeveritar “e-Albania”.

SEKSIONI 3
NDËRHYRJE TË TJERA NË PARKUN ARKEOLOGJIK

1. Ndërhyrje të paautorizuara në parkun arkeologjik konsiderohen të gjitha ndërhyrjet mbi pasuritë kulturore të paluajtshme ose të luajtshme, të kryera pa miratimin paraprak të KKTKM-së. 
1.1 Në rast konstatimi ndërhyrjesh të paautorizuara brenda parkut, NJAKPA-ja ka detyrimin:
a) të ndërpresë menjëherë veprimtarinë e subjektit me aktin e konstatimit;
b) të njoftojë IKTK-në, institucionin kompetent për inspektim të mbrojtjes së territorit të njësisë vendore, si dhe strukturën përkatëse në ministrinë përgjegjëse për trashëgiminë kulturore.
2. Gjetjet rastësore brenda territorit të Parkut mund të evidentohen kryesisht gjatë zbatimit të punimeve të miratuara për rikonstruksion, rindërtim ose ritrajtim të godinave ekzistuese, në pronësi private ose jo, gjatë rikonstruksionit të rrugëve dhe rrjeteve inxhinierike, si edhe gjatë punimit të tokës apo veprimtarive të tjera të banorëve.
2.1 Klasifikohen si gjetje rastësore të luajtshme dhe të paluajtshme, në kontekstet e tyre arkeologjike, edhe strukturat arkitektonike, sipas parashikimeve të nenit 144, të ligjit nr. 27/2018, “Për trashëgiminë kulturore dhe muzetë”, të ndryshuar.
2.2 Në rast zbulimi të gjetjeve rastësore gjatë zbatimit të punimeve të miratuara në Park, punimet pezullohen menjëherë, në përputhje me procedurën e përcaktuar në nenin 145, të ligjit nr. 27/2018, “Për trashëgiminë kulturore dhe muzetë”, të ndryshuar.
2.3 Në rast zbulimi të gjetjeve rastësore gjatë punimit të tokës ose gjatë veprimtarive të tjera të banorëve, punimet pezullohen menjëherë, në përputhje me procedurën e përcaktuar në nenin 146, të ligjit nr. 27/2018, “Për trashëgiminë kulturore dhe muzetë”, të ndryshuar.
2.4 Në varësi të vlerave që mbartin gjetjet rastësore arkeologjike, KKTKM-ja përcakton procedurat dhe hulumtimet e nevojshme arkeologjike për ruajtjen dhe mbrojtjen e tyre.
3. Vendosja e tabelave prezantuese dhe e paneleve shpjeguese në territorin e parkut, pranë monumenteve të veçanta, në rrënoja apo hapësira me potencial arkeologjik kryhet pas shqyrtimit e miratimit nga KKTKM-ja.
3.1 Tabelat prezantuese dhe panelet shpjeguese nuk duhet të dëmtojnë apo të konkurrojnë pamjen, peizazhin dhe integritetin e monumenteve, dëshmitë dhe gjetjet arkeologjike.
3.2 Vendosja e tabelave prezantuese dhe të sinjalistikës rrugore/turistike në afërsi të Parkut Arkeologjik, që ofrojnë informacion mbi parkun dhe vlerat kulturore të tij, kryhet nën mbikëqyrjen e NJAKPA-së Bylis dhe Klos pas njoftimit zyrtar të njësisë së qeverisjes vendore.

KREU IV
RUAJTJA FIZIKE E PASURISË KULTURORE

1. NJAKPA-ja Bylis dhe Klos garanton sigurinë dhe ruajtjen fizike të pasurisë kulturore, përfshirë mbrojtjen nga rreziku i zjarrit.
2. NJAKPA-ja Bylis dhe Klos monitoron dhe kontrollon vazhdimisht faktorët e riskut që mund të cenojnë sigurinë dhe integritetin fizik të pasurisë kulturore.
3. Për parandalimin dhe shuarjen e zjarrit, NJAKPA-ja Bylis dhe Klos merr masa për:
a) pajisjen dhe mirëmbajtjen e mjeteve e të sistemeve të zbulimit, sinjalizimit dhe shuarjes së zjarrit;
b) zbatimin e procedurave të emergjencës, sipas legjislacionit në fuqi.
4. Në rast se zjarri nuk vihet nën kontroll nga NJAKPA-ja Bylis dhe Klos, pavarësisht masave të marra, ndërhyn autoriteti kompetent për mbrojtjen nga zjarri dhe shpëtimin, i cili merr masat e nevojshme për shuarjen e tij.
5. Në kuadër të detyrimit për ruajtjen fizike të pasurisë kulturore, NJAKPA-ja Bylis dhe Klos lidh protokolle bashkëpunimi me:
a) Policinë e Shtetit;
[bookmark: _GoBack]b) autoritetin kompetent për mbrojtjen nga zjarri dhe shpëtimin, jo më vonë se data e transferimit të administrimit.
6. Për sigurimin fizik të pasurisë kulturore, NJAKPA-ja Bylis dhe Klos angazhon subjekte të licencuara, në përputhje me legjislacionin në fuqi dhe me kriteret e mbrojtjes së pasurive kulturore.


KREU V
INVENTARI DHE KARTELAT E PASURISË KULTURORE

1. NJAKPA-ja Bylis dhe Klos mban dhe përditëson periodikisht inventarin dhe kartelën e pasurisë kulturore, në përputhje me formatin dhe të dhënat e miratuara nga Instituti Kombëtar i Trashëgimisë Kulturore dhe Instituti Kombëtar i Regjistrimit të Trashëgimisë Kulturore.
2. Çdo ndërhyrje e kryer në pasuritë kulturore, si dhe çdo rast qarkullimi i pasurive të luajtshme pasqyrohet në inventar dhe në kartelën përkatëse. 
3. NJAKPA-ja, në mënyrë sistematike ose sipas nevojës, kryen verifikimin e gjendjes së konservimit të pasurive kulturore, duke kërkuar asistencë nga IKTK-ja, kur është e nevojshme.
4. NJAKPA-ja Bylis dhe Klos mban kontakt dhe bashkëpunim të vazhdueshëm me IKRTK-në dhe IKTK-në për çështjet që lidhen me inventarin dhe kartelat e pasurive kulturore.

KREU VI
RAPORTIMI DHE MONITORIMI

1. Deri në datën 15 janar të çdo viti, NJAKPA-ja Bylis dhe Klos dorëzon pranë ministrisë përgjegjëse raportin vjetor mbi administrimin e pasurisë kulturore gjatë vitit kalendarik paraardhës. Raporti përmban:
a) gjendjen e konservimit të pasurisë kulturore gjatë periudhës së monitorimit;
b) nivelin e realizimit të planeve vjetore të veprimtarive kulturore të miratuara;
c) të dhëna mbi numrin e vizitorëve;
ç) listën e shërbimeve të ofruara për publikun;
d) numrin e punonjësve sipas funksioneve dhe planin e tyre të trajnimit;
dh) listën e kontraktorëve të angazhuar për ruajtjen dhe mbrojtjen e pasurisë kulturore, të shoqëruar me kopjet përkatëse të kontratave;
e) raportimin mbi të ardhurat totale vjetore të gjeneruara nga NJAKPA-ja Bylis dhe Klos;
ë) shkallën e realizimit të objektivave të përcaktuar në planin e menaxhimit.
2. Ministria përgjegjëse për trashëgiminë kulturore, mbi bazën e raportimit vjetor, vlerëson dhe monitoron administrimin e pasurisë kulturore nga NJAKPA-ja Bylis dhe Klos dhe, sipas rastit, ushtron kontroll në vend për verifikimin e gjendjes së konservimit dhe përmbushjes së detyrimeve, në prani të përfaqësuesit të autorizuar të NJAKPA-së Bylis dhe Klos.

KREU VII
DISPOZITA TË FUNDIT

Çështjet, që nuk parashikohen në këtë plan, sipas kompetencave, rregullohen nga ministria përgjegjëse për trashëgiminë kulturore, nëpërmjet NJAKPA-së Bylis dhe Klos, dhe institucioneve të specializuara, në zbatim të dispozitave të legjislacionit në fuqi për trashëgiminë kulturore.

	KOORDINATAT E ZONËS ARKEOLOGJIKE 
KLOS (KRGJSH 2010)

	ID
	X
	Y

	1
	479115
	4488213

	2
	479136
	4488232

	3
	479171
	4488244

	4
	479200
	4488262

	5
	479225
	4488279

	6
	479262
	4488297

	7
	479306
	4488325

	8
	479350
	4488357

	9
	479394
	4488412

	10
	479435
	4488464

	11
	479477
	4488549

	12
	479529
	4488606

	13
	479584
	4488630

	14
	479685
	4488645

	15
	479773
	4488652

	16
	479815
	4488605

	17
	479873
	4488549

	18
	479964
	4488484

	19
	480018
	4488394

	20
	480058
	4488325

	21
	480014
	4488258

	22
	479950
	4488210

	23
	479910
	4488140

	24
	479913
	4488111

	25
	479991
	4488053

	26
	480063
	4487995

	27
	480069
	4487957

	28
	480020
	4487906

	29
	479997
	4487871

	30
	480027
	4487787

	31
	480059
	4487743

	32
	480115
	4487720

	33
	480155
	4487689

	34
	480125
	4487593

	35
	480082
	4487531

	36
	479975
	4487544

	37
	479837
	4487524

	38
	479683
	4487586

	39
	479569
	4487637

	40
	479477
	4487610

	41
	479406
	4487593

	42
	479321
	4487578

	43
	479256
	4487574

	44
	479172
	4487570

	45
	479096
	4487621

	46
	479068
	4487698

	47
	479055
	4487787

	48
	479027
	4487879

	49
	479002
	4487970

	50
	479016
	4488038

	51
	479065
	4488139

	52
	479091
	4488184



	KOORDINATAT E ZONËS ARKEOLOGJIKE
BYLIS (KRGJSH 2010)

	ID
	X
	Y

	1
	477679
	4490572

	2
	477680
	4490589

	3
	477671
	4490609

	4
	477664
	4490633

	5
	477668
	4490648

	6
	477678
	4490663

	7
	477689
	4490686

	8
	477699
	4490704

	9
	477715
	4490721

	10
	477738
	4490746

	11
	477764
	4490781

	12
	477780
	4490815

	13
	477795
	4490837

	14
	477817

